
Nulla  occasio  melior,  Pater  carissime,  unquam  mihi 
foret  grates  tibi  persolvendi  pro  beneficiis,  quibus  me 
semper  donasti ;  nec  mihi  in  animo  est  hoc  tempore 
aliud  offerre,  quam  animum  in  te  gratissimum  et  ser« 
vantissimum,  pro  cura  et  solicitudine  quibus,  meam  ae« 
tatem  teneram  fovisti  et  defendisti,  et  juventutem  om- 
nium  bonarum  artium  amore  imbuere  conatus  es.  Vale* 


Subjectum  istud  medicinae  ( corpus  nimirum  humanum J  ex  ho¬ 
minibus,  quae  natura  procreavit ,  maxime  est  capax  remedii  ;  sed  vi- 
cissim  illud  remedium  maxime  est  obnoxium  errori.  Eadem  namque 
subjecti  subtilitas  et  varietas ,  ut  magnam  medendi  facultatem  prae - 
het ,  sie  magnam  etiam  aberrandi  facultatem. 

Quum  nemini  medicinae  summos  honores 
ambituro,  aliquid  ad  artem  medendi  perti¬ 
nens  non  sit  scribendum,  cumque  tanta  luce 
hanc  multi  nuperi  illustraverint,  et  tot  incre¬ 
mentis  ditaverint  et  auxerint,  nil  fere  tan¬ 
dem  nondum  tentatum  restat ;  sive  quis  in¬ 
tima  medicinae  penetralia,  sive  ejus  extimos 
fines  explorare  velit.  Ideoque  non  scribendi 
cupiditate,  aut  spe  novae  cujusvis  rei  eden¬ 
dae  adductus,  sed  oblatae  occasioni  obsecu- 

tus,  de  sanguine  mittendo  pauca  disputare 
statui;  et  quaecunque  de  hoc  utili  argumen¬ 
to  a  summis  auctoribus  tradita,  memoratu 
digna  viderentur,  quam  luculentissime  pote¬ 
ro,  explicare. 

Sanguinem,  caesa  vena,  mittere  novum 

\  .* 

non  est.  Imo  vix  dici  potest,  quisnam  ex 
vetustissimis  primus  omnium  id  fecerit,  ad 
valetudinem  adversam  tollendam,  aut  secun¬ 
dam  tuendam. 

Plerique  tamen  Podalirium  Machaonis 
fratrem  hac  palma  donarunt;  quem  Aga¬ 
memnonem  in  bello  Trojano  secutum,  pri¬ 
mum  omnium  sanguinem,  incisa  vena,  de¬ 
traxisse  ferunt.  Hunc  Homerus  *  illustran¬ 
di  cupidus,  Aesculapio  natum  cecinit.  Ne¬ 
que  vero  non  est  f ,  cur  credamus  quosdam 
ante  Podalirium  hoc  auxilium  fuisse  ex¬ 
pertos. 

Detractio  sanguinis,  imperito  venam  fe¬ 
riente,  periculo  non  vacat ;  imo  plures  in  vi- 


*  Ilias» 


f  Waulbaura  de  Venaesectione. 

tae  discrimen  duxit.  Quo  factum  est,  ut 

Van  Helmontius  aliique,  hujus  rei  memores, 
quam  saepe  testari  iis  contigerat,  omnino 
hoc  remedium  ablegaverint.  Ille  sane  prae» 
clarus  vir,  inflammato  pulmone,  succumbere 
quam  id  experiri  maluit. 

Alii  contra,  mira  ejus  potestate  et  virtu¬ 
te  perspectis,  quicunque  fere  subesset  mor¬ 
bus,  venam  secare  non  dubitaverunt.  Ex 
his  praecipui  sunt  Botallus,  Bontokius,  et 
horum  aemuli. 

Plerique  ex  medicis  Rationalibus  et  Piieu* 
maticis  saep  enumero  sanguinem  aegrotanti¬ 
bus  detrahere  solebant.  Potissimumque  in¬ 
ter  hos  Hippocrates,  Galenus,  Aretaeus, 
Diocles,  Heraclides,  Coelius  Aurelianus, 
Asclepiades,  Celsus,  Leonardus  et  Syden- 
hamus  :  et  inter  Mathematicos ,  Bellinus,-  Oe- 
derus,  et  Pitcairnus,  sunt  habendi:  qui  prae 
caeteris  hoc  auxilio  utebantur,  et  de  eodem 
amplissime  scripserunt. 

Medici  Mechanici  sanguinem  mittere  con¬ 
sueverunt,  eo  ut  molem  movendam ,  quoties 

haec  potestates  motrices  superaret,  imminu¬ 
ant. 

Qui  humorum  Pathologiam ,  quae  voca¬ 
tur,  amplexi  sunt,  quoniam  pro  comperto 
habebant  causas  omnium  fere  morborum 
continentes  sanguini  subesse,  raro  non  hunc, 
icta  vena,  mittebant :  quem  scilicet  per¬ 
scrutati  morbi  causam  cognoscerent,  et  in¬ 
de  de  ejus  eventu,  et  iterum  necne  venam 
ferire  liceat  aut  oporteat,  judicarent. 

Hodierni,  rejectis  istis  rationibus  vanis, 
usui  que  et  experimentis  confisi,  quomodo 
moveantur  venae,  notare  solent  ;  et  conci¬ 
tentur  an  sedentur  comperiendo,  intelligere 
an  juverit  aut  sit  profuturum  hoc  remedium; 
et  quousque  ad  levandos,  arcendos,  aut  prae¬ 
cavendos  morbos  valeat. 

Ipsius  naturae  molimina  saepe  satis  ma¬ 
nifeste  medicum  edocent,  quatenus  ars  imi¬ 
tatrix  hos  nisus  adjuvaret.  Nullo  aevo  me¬ 
dicos  latere  poterat,  sanguinem  sua  sponte 
profusum  quosdam  morbos  urgentes  levare, 
uenturos  praecavere»  Sanguinis  e  naribus 

cursus  multum  operae  confert  ad  quaedam 
capitis  mala  lenienda,  sanguine  ultra  modum 
ad  cerebrum,  delato  oriunda  5  nimirum  capi» 
tis  dolorem,  vertiginem,  delirium,  et  alia 
ejusmodi.  Medicinae  *  pater,  quo  nemo  me¬ 
lius  eventus  futuros  morborum  praesagivit, 
tradidit,  si  qua  sanguinem  evomit,  hanc 
menstruis  profusis  esse  expediendam.  Quem 
Galenus  imitatus  nos  monet,  ut  naturae  du¬ 
ci  obsecuti,  isto  malo  t  occupatis  sanguinem 
incisa  vena  mitteremus. 

Quidam  vero  timidi  aliquanto  parcius, 
alii  inconsulte  temerarii,  paulo  audactius  hoc 
auxilio  usi,  utrique  non  levi  culpa  vacarunt. 
Hodierni  profecto  satis  libere,  nec  sine  ma¬ 
ximo  fructu  persaepe  venam  incidunt.  Qui¬ 
dam  sane  apud  Gallos  adeo  temere  et  incon¬ 
sulte  id  facere  soliti  sunt,  ut  quaesitissimo 
lepore  et  facetia  praeclari  illius  Le  Sagii 
acerrime  et  jure  reprehenderentur. 


#  Aph.  xxxii.  Sect.  5. 
f  De  Sang.  Miss.  enarr.  L.  II,  c.  3, 

Tantum  in  morbos  complures  valet  san¬ 
guis  detractus,  potissimumque  inflamma¬ 
tiones  viscerum,  ut  singula  ad  hunc  perti¬ 
nentia  probe  novisse,  permagni  medicorum 
intersit :  quando  scilicet  et  quousque  mitte¬ 
retur  sanguis ;  quae  hoc  faciendum,  quae 
praetermittendum  indicent.  Venam  enim 
intempestive  et  temere  ferire  non  minus  no¬ 
cet,  quam  idem  prudenter,  apte  et  tempes¬ 
tive  factum  opitulatur.  Ex  altera  igitur 
parte,  vigilandum,  consulendum  mat ureque 
agendum;  ex  altera  vero,  semper  caven¬ 
dum;  nam,  uti  auctor  non  parvi  nominis  ha¬ 
bet,  sola  lanceola  phlebotoma  plures  tru- 
<c  cidaverit,  quam  vel  aliud  quodcunque  ar- 
a  morum  genus  fecisse  gloriari  possit  * 
Non  minus  igitur  expertum  quam  imperi¬ 
tum  medicum,  hoc  auxilio  usurum,  omnia 
ad  morbum  et  aogrum  attinentia  perscrutari 
oportet.  Vires  enim  corporis  jam  vehementer 
incitatae  subita  imbecillitate  saepe  mutam 


*  Frank’s  Delectus  Opusculorum,  Vol.  III»  p.  1 34*. 

tur  :  id  quod  saepe  febricitantibus  contingit; 
quos  sanguine  largius  inter  initia  misso  labe¬ 
factos  nulla  fere  dehinc  ope  medicus  fato 
eripere  valet.  Si  quis  secum  animo  volvat, 
quantum  idoneus  sanguinis  motus  cerebri 
munera,  imo  vitam  ipsam  regat,  facile  per¬ 
spiciet  alicui  sanguinem  missuro  consideran¬ 
dum  esse,  non  solum  qualiter  arteriae  move¬ 
antur,  et  quid  genus  morbi  subsit  ;  sed  cor¬ 
poris  naturam,  et  alia  ejusmodi  esse  obser¬ 
vanda.  Mihi  igitur  propositum  absoluturo 
visum  est  potissimum  exponere,  hoc  reme¬ 
dium  quae  vetent,  quae  sinant;  quando  opem, 
quando  perniciem  polliceatur.  Sic  vero 
argumentum  distribuere  statui. 

Imprimis  disputandum  erit  de  variis  san¬ 
guinis  mittendi  rationibus. 

Secundo .  De  effectibus  ejusdem. 

Tertio .  De  quibusdam  cavendis  aut  servan¬ 
dis,  quo  sanguis  rite  mittatur. 

Quarto .  De  iis  consiliis,  quibus  exequendis 
detractio  sanguinis  accommodatur. 

DE  SANGUINIS  MITTENDI 
RATIONIBUS. 

Qui  de  medendi  ratione,  vel  Tkerapeia 
generali ,  quae  vocatur,  scripserunt,  sangui¬ 
nem  duplici  modo  mittendum  proponere 
consuerunt ;  scilicet,  aut  ea  ratione  ut  ve¬ 
nae  partis  laborantis  solius,  aut  corporis  to¬ 
tius  quodammodo  depleantur.  In  alterutro 
efficiendo,  summa  opus  est  prudentia  :  scire 
enim  licet  multo  plus  sanguinis  venis  cujus- 
vis  partis  solum,  quam  totius  corporis,  im¬ 
pune  mitti ;  cujus  rei  posthac  ratio  expli¬ 
canda  erit. 

Si  medicus  velit  totius  corporis  venas 
aequaliter  exinanire,  hoc  facere^solet,  venam 
saepius,  interdum  arteriam  icendo.  Minus 
tuto  secatur  arteria,  cursu  nimirum  sangui¬ 
nis  veloci,  nec  facile  represso,  praeter  arte¬ 
rias  in  tempora  dispersas,  quae  propter  se¬ 
dem  ita  comprimi  possunt,  ut  fluxus  cito 
quiescat.  Arteriae  incisio  Arteriotomia  ve- 

nae  autem  Phlebotomia ,  nominatur.  Rarius, 
ut  supra  proposui,  arteriam  ferire  oportet ; 
propter  sanguinem  celerius  et  inaequaliter 
inde  profusum,  nec  facile  repressum.  Huc 
denique  accedit,  quod  arteriis  sub  est  san¬ 
guis  incitatior,  stimulantior,  et  vitae  flam¬ 
mae  accendendae  et  alendae  accommodatior. 
Quoties  venam  caedere  consilium  est,  fere 
percutere  solemus  unam  e  venis  brachii, 
alias  aliam  •  medianam  nempe  cephalicam , 
aut  medianam  basilicam  ;  eo  quod  aliquanto 
caeteris  grandiores  sunt,  et  deprehensu  et 
caesu  faciliores.  In  plerisque  morbis  san¬ 
guinem  mitti  desiderantibus,  hae  saepius 
feriuntur  venae ;  nisi  cuidam  potissimum 
parti  materiam  subducere  oporteat ;  quando 
venam  aut  arteriam  huic  vicinam  secare  opus 
est:  nimirum,  arteriam  temporum  aut  venam 
juguli  alterutram,  si  quis  apoplexia  sopora¬ 
tur  ;  vel  linguae  venas,  inflammatis  tonsillis 
Quod  tamen  minus  forsan  opinione  valet,  . 

*  Pringle’s  observations  on  Diseases  of  the  Army, 

page  139. 

Alii  contra  perperam  opinati  vasa  sangui¬ 
nea  pene  omnia  propria  fistularum  inertium 
habere,  venas  a  parte  laborante  quam  lon¬ 
gissime  distantes  secuerunt :  quo  scilicet, 
humoribus  horsum,  inde  confluentibus,  pars 
affecta  melius  exinaniretur. 

Multi  igitur  contenderunt,  pulmone  in¬ 
flammato,  brachium  ejusdem  lateris,  alii 
alterius,  rectius  eligi,  cujus  vena  ad  sangui¬ 
nem  mittendum  saucietur.  Hali  erus  #  sane, 
incisis  ranae  venis,  comperit  interposito  mu 
croscopio ,  ad  venam  vulneratam  quam  alior¬ 
sum  sanguinem  cursu  multo  celeriore  et  in¬ 
tentiore  deferri.  Quoniam  autem  vasa  irri¬ 
tabilia  sunt,  et  insigni  vi  resiliendi  et  se  con¬ 
trahendi  donantur,  ita  ut  eorum  cava  ne 
minima  quidem  ex  parte  unquam  vacua  sint, 
et  ut  circuitus  sanguinis  vulnere  turbatus  et 
inaequalis  factus,  paulo  post  ad  solitam  nor¬ 
mam  redeat,  constat  parum  interesse,  cui 
venae  detrahatur  sanguis,  si  consilium  est 


*  Halleri  Elementa,  Tom»  II.  p.  322  et  323. 

medico  motum  cordis  et  arteriarum  in  ge¬ 
nere  sedare. 

Quum  saepe  oportet  quam  celerrime  san¬ 
guinem  mittere,  ut  collapsis  cerebri  vasis, 
anima  deficiat,  quidam,  ad  hoc  moliendum, 
venam  utriusque  brachii  simul  feriri  jubent. 
Inflammato  cerebro,  hoc  potissimum  opus 
est  5  idque  facere  #  solebant  Hippocrates  et 
Diocles.  Sed  longe '  praestat  hoc  exequi 
consilium,  venae  incisae  hiatum  ampliando, 
corpore  simul  erecto  et  capite  sublimi ;  ita 
enim  fluxu  celerato,  anima  brevi  deficit. 
Hippocrates,  et  Galenus  haud  raro  eo  usque 
sanguinem  mittebant,  ut  aeger  animo  lin¬ 
queretur.  Celsus  autem,  ille  vir  insignis, 
non  verborum  elegantia  et  venustate  quam 
solertia  et  prudentia  praeclarior,  nunquam 
huc  sanguinem  detrahebat:  semperque” 
ait  66  finis  ante  faciendus  est  quam  anima 
“  deficiat. 55 

*  Waulbaum  de  Venae  Sectione  in  Disputationibus 
Halleri. 

Brachium  prius  ligandum  est  quam  vena 
secatur  ;  idque  paulo  ultra  partem  caeden¬ 
dam  :  quo  sanguis  impotens  ad  cor  proflu¬ 
endi,  liberius  exeat.  Antiqui  vero,  circui¬ 
tu  sanguinis  ignoto,  brachium  citra  aeque 
ac  ultra  partem  ictam  ligabant;  eo  quod* 
Tremula  inconstansque  vena  ad  Plilebo** 
cc  tomi  impulsum  refugit,  aut  a  sede  pro- 
6C  siliit”. 

Quali  ferramento  sit  utendum,  quo  vena 
rite  secetur,  quomodove  artifici  ipsi  agendum, 
vix  meum  est  exponere.  Quippe  quod  satis 
notum  est,  et  per  omnes  fere  libros  de  re  chi¬ 
rurgica  conscriptos  clare  explicatur.  Quo¬ 
usque  tamen  auxilium  propositum  ad  medi¬ 
cum  pertineat,  quando  et  quatenus  adhi¬ 
bendum  sit,  aut  evitandum,  paulo  fusius 
disserere  in  animo  est. 

Cum  sanguinem  alicui  parti  soli  subdu¬ 
cere  oportet,  id  medici  moliuntur,  imponen- 

*  Enarrator  sic  observavit  in  ejus  enarratione  super 
libr.  II.  cap.  10,  Celsi. 

do  hirudines,  aut  parte  prius  ferro  lacerata* 
cucurbitulas  ;  vel  si  hoc  facere  minus  li« 
ceat,  ut  si  quis  Ophthalmia  laborat,  ve* 
nulas  distentas  ope  scalpelli  dilacerando, 
id  est,  scarificando,  uti  Celsus  ait.  Hac 
vero  ratione,  sanguis  per  cucurbitulas  mitti¬ 
tur  :  primum  cutem  incisura  multiplici  per 
instrumentum  ad  eam  rem  idoneum,  scari¬ 
ficare  oportet;  huic  imponitur  cucurbitula; 
qua  aere  privata  et  vacua,  ne  cesse  est  san¬ 
guine  celeriter  impleatur.  Cursus  sanguinis 
etiam  facilior  erit,  et  liberior,  si  pars  dila¬ 
cerata  aqua  tepida  foveatur,  vel  quoquo- 
modo  tepefiat. 

Quoniam  summa  cutis  aliquanto  minus 
exasperatur,  hirudinibus  utendis  quam  sca- 

\  H.  * 

rificando,  si  quem  istiusmodi  morbus  occu¬ 
pet,  ut  sanguinem  pluries  ex  eadem  parte 
mittere  opus  sit,  non  raro  has  imponere 
longe  praestabit.  Nec  vero  semper ;  sunt 
enim  corporum  proprietates  aliae  atque  aliae, 
quae  faciunt  ut  non  omnibus  idem  conveniat 
remedium,  etiam  eodem  morbo  aegrotanti- 

bus.  Interdum  igitur  cutis  hirudine  morsa 
tumet,  incalescit,  et  inflammatur ;  imo  vasa 
lymphatica  et  glandulae  ad  haec  pertinentes 
ejusdem  inflammationis  participes  fiunt.  Ra¬ 
rius  tamen  haec  eveniunt. 

Nondum  pro  comperto  habemus,  quan« 
tum  hirudo  sanguinis  exsugat.  Certe  haud 
exiguus  est  modus ;  propter  vim  insignem  se 
ampliandi  et  contrahendi,  hujusce  vermis 
propriam.  Plerique  existimant,  quot  hiru¬ 
dines  se  ad  cutem  applicent,  tot  fere  san  gui- 
nis  uncias  sorberi  *. 


DE  SANGUINIS  MITTENDI 
EFFECTIBUS. 

Quoties  sanguis,  percussa  vena,  non  ul¬ 
tra  modum  idoneum  mittitur,  aliquid  demi¬ 
tur  toti  sanguinis  et  humorum  circumeun¬ 
tium  moli.  Hinc  cordis,  arteriarum  et  vena- 


Parr’s  Medieal  Bictionary—article  Blood-Ietting. 

rum  actio  sedatuf ;  quippe  quae  minus  in¬ 
tenta  et  repleta  fiunt :  tardiusque  et  lenius 
movetur  sanguis.  Quomodocunque  enim 
sanguis  vasa  cieat,  mole  an  vi  propria  ipsi 
insita,  his  an  potestate  incitatrice,  qua  eum 
donat  coeli  spiritus  in  pulmones  ductus, 
hisve  simul  omnibus,  necesse  est  ut,  dempto 
sanguine,  cor  arteriae  quae  tardius,  exilius, 
et  lenius  micent ;  id  quod  fere  sanguinem 
ablatum  sequitur.  Quod  si  vasa  prius  ultra 
naturam  opplentur,  quam  vena  secatur,  tan¬ 
tum  sanguinis  missum,  quantum  vasa  onusta 
expediret,  motum  arteriarum,  antea  remis¬ 
sum,  velociorem,  pleniorem  et  validiorem 
reddet*.  Quinetiam,  aliquando,  inflamma¬ 
tis  quibusdam  visceribus,  praecipue  ventri¬ 
culo  et  intestinis,  cavendum  est,  ne  arteriae 
languide  et  exiliter  agentes  medicum  minus 
artis  expertum  fallant ;  quae  sane,  misso 
sanguine,  plenius,  validius,  molliusque  illico 
moventur  t.  De  hujus  rei  ratione,  multi 

*  Huxham  on  Fevers,  p.  7. 

f  Cullen,  Sect.  cccxcnr. 

multa  sunt  hallucinati ;  de  quibus  optime 
siletur.  Motus  arteriarum  sanguine  misso 
incitatur,  in  quibusdam  exemplis  (ut  si 
quando  hoc  'pneumonia  laborantibus  contin¬ 
git)  quia  vasa  onerata  ita  expedita  spatio 
quasi  ad  se  contrahenda  potiuntur.  At  vero 
suspicamur  aliunde  quodammodo  enasci 
hunc  missi  sanguinis  effectum,  inflammatis 
ventriculo  et  intestinis.  Consensus  nimirum 
intimus,  quo  haec  viscera  cum  cerebro  et 
corde  sociantur,  et  eorundem  munera  ad 
vitam  adeo  necessaria,  faciunt  ut  singulae 
corporis  actiones,  iis  inflammatis,  aut  quo- 
quo  modo  affectis,  extemplo  langueant,  ite¬ 
rum,  inflammatione  mittendo  sanguine  de« 
victa,  ad  sanitatem  rediturae. 

Detractio  sanguinis  efficit,  ut  reliqui  cir¬ 
cumeuntis  in  corpore  natura  aliquantum 

i 

mutetur ;  scilicet  ut  plus  seri,  minus  autem 
eruor  is,  et  praesertim  fibrinae  ei  quam  antea 
subesset :  pars  enim  tenuior  cito,  tardius 
particulae  rubrae  et  fibrina  renovantur. 

Si  sanguinis  plus  justo  elicitur,  vires  ma- 

trices  labant,  secernenda  singula  et  excer¬ 
nenda  reprimuntur,  corpus  friget,  infirma» 
tur,  et  resolvitur.  Plurimum  sanguinis 
emissum  distentiones  nervorum,  tremores, 
animae  defectionem,  imo  fatum  ipsum  mo¬ 
liri  potest. 

Vires  hac  exinanitione  labefieri  docent 
vultus  inde  pallens,  arteriarum  pulsus  lan» 
guens  vel  quiescens,  vis  nervorum  concidens, 
et  inde  animae  defectio,  tremores,  aliaque 
jam  dicta. 

Frigescit  corpus,  detracto  sanguine,  quia 
idonea-  mole,  et  satis  incitato  circuitu  san¬ 
guinis,  omnia  membra  calefiunt.  Quae  igi¬ 
tur  minus  caleant,  mole  sanguinis  imminuta, 
necesse  est. 

Syncopen  misso  sanguini  frequenter  su¬ 
pervenire  jam  antea  edocuimus  ;  aliis  autem 
quam  aliis  multo  saepius  et  facilius  haec  ac¬ 
cidit.  Quidam  adeo  debiles  et  irritabiles 
sunt,  ut  illaesa  vena  animo  licti  concidant, 
modo  caput  ex  imprpviso  sublime  habeatur  : 
paulo  post  solitam  valetudinem  recepturi, 

c 

proni  supinive  facti,  quo  cerebrum  idonea 
sanguinis  copia  reficiatur.  Medici,  his  cog¬ 
nitis,  animae  defectionem  saepe  modo  infer¬ 
re,  modo  prohibere,  prout  opus  esset,  con¬ 
suerunt.  Hanc  igitur  in  permultis  morbis, 
sanguine  celeriter  eliciendo,  et  corpore  si¬ 
mul  erigendo,  facessunt,  ut  incitationem  in¬ 
stantem  tollant,  non  uti  vires  frangant. 

Delirium ,  vim  cerebri  et  nervorum  se- 
dando,  sanguis  e  vena  detractus  gignit  ; 
nec  alia  ratione,  distentiones  nervorum,  tre¬ 
mores,  et  ipsam  mortem.  Quae  arteriam 
grandiorem  vulneratam  exceperunt  subito, 
cerebro  ex  improviso  potestate  incitatrice 
idonea  privato.  Cujus  rei  exemplum  no¬ 
tatu  dignissimum  subjeci,  verbis  ipsius  auc¬ 
toris  #  usus. 

a  Studiosus  quidam35  ait  «  ex  Helvetia  oriundus 
«  febri  inflammatoria  laborabat,  venam  secare  jubet  Dora, 
£“'  Praeses,  qua  secta,  sanguinisque  unciis  circiter  octo 
a  detractis,  incidit  in  Asphyxiam  plenariam,  ita  ut  plane 
<£  pulsus  deficeret  et  respiratio  cessaret;  in  statu  hoc 
a  perseverat  duas  integras  horas,  quibus  elapsis,  aptis 

Nec  alienum  foret  inquirere  quid  molia¬ 
tur  sanguis  parce,  sed  frequentius  emissus. 
Sanguis,  cibo  sumpto  et  concocto,  cito  re¬ 
nascitur;  et  parce  detractus,  incisa  vena,  non 
eo  vires  corporis  infirmat,  ut  ipse  non  celeri¬ 
ter  fieret.  Arteriae  autem,  proprio  suo  in» 
citamento  ita  aliquamdiu  imminuto,  humo¬ 
res  excernendos  et  secernendos  minus  libere 
profundunt.  Quo  fit,  ut  homines,  quibus 
sanguis  certis  tempestatibus  hac  ratione  mit¬ 
ti  solet,  pinguescant  et  impleantur;  nec  raro 
ad  aquam  in  ter  cutem,  aliosque  morbos  lon¬ 
gos  subeundos  propensi  fiant. 

Quales  habeat  effectus  proprios  sanguis 
venis  alicujus  partis  ereptus,  paucis  antea 
disserendum  esse  videtur,  quam  hunc  argu¬ 
menti  propositi  locum  relinquo.  Sanguis  e 
parte  missus  efficit,  ut  vasa  huic  proxima 
deonerentur ;  tantoque  magis,  quanto  plus 
sanguinis  eliceretur :  nimirum,  propter  istud 

«  adhibitis  remediis,  tandem  ad  ge  rediit.”  Camerer, 
de  Signis  Mortis  diagnosticis,  edd.  in  Frank.  Delect 
Opusculorum, 

pulcherrimum  ramulorum  inter  se  commer¬ 
cium,  quo  membra  corporis  quasi  invicem 
vinciuntur.  Illud  etiam  potissimum  teneri 
oportet,  multo  plus  sanguinis  impune  e  ve¬ 
nulis  alicujus  partis,  quam  e  vena  brachii 
detrahi.  Nec  latet  ratio :  hic  enim  cursu 
veloci,  fluminis  adinstar,  profluit ;  illic  vero, 
lente,  tardeque  manat :  hic  igitur  collapsis 
vasis,  plenitudo  et  tensio  summoventur ; 
illic  vasa  paulatim  expedita  resiliunt  et  fa*- 
cile  se  moli  imminutae  accommodant.  Hoc 
summa  solertia  praeclarus  For dy cius  #  expo¬ 
suit  ;  cognitu  dignissimum,  quippe  quod 
fere  solum  perspectum  in  alterutro  genere 
sanguinis  mittendi  deligendo,  medici  judi¬ 
cium  dirigit. 

*  DIssertation  on  Fever,  No.  IV.  page  50.  If 
«  blood  be  taken  quickly  and  in  considerable  quantity 
«  from  a  blood-vessel,  the  larger  vessels  are  emptied  in 
«  greater  proportion,  the  smaller  ones  not  having  time 
44  to  contract  and  supply  the  larger  ones  with  blood.” 

DE  QUIBUSDAM  CAVENDIS  AUT 

SERVANDIS, 

QUO  SANGUIS  RITE  MITTATUR. 

In  hoc  remedio  ministrando,  prius  inquish 
tione  et  consulto,  dein  mature  facto  opus  est. 
Nihil  fere  utilius  est,  tempestive,  nil  nocen¬ 
tius  et  infestius,  temere  et  inconsulte  adhi¬ 
bitum.  Quocirca  non  nisi  medico  prudenti, 
artis  experto,  hoc  licet  remedium  experiri. 
Sunt  enim  morbi  ejus  generis  varii  et  multi¬ 
plicis,  ut  eorum  signa  hoc  auxilium,  alia 
desiderare,  alia  vetare  videantur :  vel  qui 
alias  aliter  curandi  sint.  Scilicet,  qui  ineun¬ 
tes  venam  secari  postulare  videntur  5  pro¬ 
gressi  vero,  nova  prorsus  accepta  forma, 
huic  exinanitioni  ferendae  inhabiles  fiunt, 
imo  praecipites  in  fatum  ruerent,  si  vena  in¬ 
cideretur.  Hujusmodi  praesertim  sunt  fe¬ 
bres  multae  continuae,  quae  inter  principia, 
incitationem  sedari,  versus  finem,  vires  con- 


DISPUTATIO  MEDICA 


cidentes  sustineri  desiderant.  Gregorius 
quam  optime  monuit*,  “  ab  intempestiva 
sanguinis  detractione  corpori  inferri  perni- 
cc  ciem,  quantam  neque  optimi  medici  peri- 
65  tia,  neque  omnia  medicinae  subsidia  pos- 
“  tea  compensare  potuerant.” 

Quoties  adeo  in  ancipiti  res  versatur,  me¬ 
dici  erit  prudentis,  initio  exiguum  lentum- 
que  rivum,  quam  minime  patula  vena,  de¬ 
trahere  :  dein  expectare  et  videre,  hoc  ne 
factum  juverit,  et  inde  judicare,  recte  an  se¬ 
cus  iteretur.  Quoniam  nonnulli  facile  ani¬ 
mo  linquuntur,  melinsque  sanguinem  par¬ 
cius  et  vicibus  plerisque,  quam  amplius  uni¬ 
ca  vice  mitti  patiuntur,  his  potius  interjectis 
spatiis  exiguis,  rivus  minor  eripi  debet.  Nisi 
equidem  istiusmodi  sit  valetudo,  ut  subsidio 
praesentissimo  opus  sit,  ad  vitam  conservan¬ 
dam;  uti,  si  quis  Apoplexia  morbove  simili 
conciderit,  quae  nunquam  fere  non  vasa 
protinus  exinaniri  postulat. 


*  Conspectus  MedicinaeTheoreticae.  S.  dlxxiii. 

Quaedam  inflammationes  caute  et  pru¬ 
denter  scalpellum  venae  adhiberi  requirunt. 
Hujusmodi  est  angina  maligna;  quae  semper 
tantam  imbecillitatem  habet,  et  adeo  prona 
est  ad  gangraenam,  in  quam  profecto  prae¬ 
ceps  ruit,  ut  fatum  ipsum  manum  audacioris 
venam  ferientis  sequeretur.  Idem  quodam¬ 
modo  saltem  dici  potest  de  plerisque  inflam¬ 
mationibus  erythematicis ;  quales  scilicet  aut 
summam  cutem,  aut  intus  conversae,  mem¬ 
branas  mucosas  male  habent.  Hic  non  nisi 
pauxillum  sanguinis  recte  mittitur,  idque 
inter  principia,  inflammatione  jam  exarden¬ 
te,  nec  viribus  multum  conquassatis.  Hae 
vero  inflammationes  aliquanto  tardiore  pede, 
quam  angina  maligna,  ad  gangraenam  ten¬ 
dunt  ;  eoque  paulo  melius  sanguinem  mitti 
ferunt. 

Huc  accedit  Feripneumonia  notha ,  pneu¬ 
moniae  affinis,  'sed  multo  minore  cordis  et 
arteriarum  incitatione,  imo  saepe  imbecilla 
horum  actione  stipata.  Periti  igitur  est  me¬ 
dici,  metuentis  ne  pituita  aut  sanguis  in  ank 

mae  fistulas  profundatur,  a  sanguine  mitten¬ 
do,  quantum  id  fieri  potest,  abstinere. 

Abs  re  fore  existimo  penitus  silere  de 
quibusdam  corporis  humani  conditionibus 
et  proprietatibus,  quae  indices  quasi  existunt, 
unde  discamus,  recte  an  secus  venam  inci¬ 
derimus,  idve  in  posterum  fieri  debeat  nec¬ 
ne.  Nec  alienum  erit  inquirere,  quando  et 
quousque  his  indicibus  fides  detur  aut  nege¬ 
tur. 

Ex  his  autem  imprimis  notandus  est  ar¬ 
teriarum  pulsus.  Hic  validior  et  plenior, 
ni  alia  clare  vetent,  ad  venam  icendam  hor¬ 
tatur  *,  aliaeque  notae  fere  huic  accedentes 
id  faciendum  plane  ostendere  solent.  Mo¬ 
tus  etiam  arteriarum  durus,  exilis  et  creber, 
qualis  fere  quibusdam  inflammationibus  con¬ 
tingit,  praeeipueque  inflammationi  cerebri, 

9 

eidem  jecinoris  acutae,  et  ventriculi  aut  in¬ 
testinorum  Phlegmonoideae ,  sanguinis  detrac¬ 
tionem  unico  praesidio  flagitat.  Quod  si  ar¬ 
teriae  moventur  languide,  exiliter  et  impa¬ 
ribus  intervallis,  etsi  simul  crebro,  id  quod 

saepe  evenit  in  febribus  malis,  angina  malig¬ 
na,  inflammatione  Erythematica  ventriculi, 
aliisque  morbis  magnam  virium  resolutio¬ 
nem  habentibus,  constat  venam  ferire  esse 
hominem  jugulare.  Ut  supra  tamen  nota¬ 
vimus,  interdum  quibusdam  visceribus  in¬ 
flammatis,.  pulmone  nimirum,  etsi  rarius, 
etiam  ventriculo  et  intestinis,  quanquam  ar¬ 
teriae  micant  tum  dure  et  frequenter,  tum 
etiam  languidissime  et  inaequaliter,  nihilo 
secius  optimo,  imo  soli  subsidio  existit  re¬ 
medium,  de  quo  agitur.  Quinetiam,  si  quis, 
icto  capite  aut  aliunde  apoplexia  concidit, 
pulsus  arteriarum  solito  tardiores  et  quasi  * 
oppressi ,  si  ista  voce  uti  liceat,  perinde  qua¬ 
si  arteriae  difficulter  micarent,  cuidam  impe¬ 
dimento  obnixae,  nequaquam  vetare  debent, 
quo  minus  paulo  largius  mittatur  sanguis  : 
imo  vero  quo  propius  ad  animae  defectio¬ 
nem  hoc  fiat,  eo  fere  melius.  Motus  iste 


*  Huxham :  Conspectus  Medicinae  Theoreticae 
Gregorianus, 

tardus  vasa  ultra  debitum  onusta  arguit, 
adeo  ut  potestas  iis  desit  se  facile  contra¬ 
hendi.  Misso  enim  sanguine,  protinus  ar¬ 
teriae  validius,  frequentius  et  liberius  exa¬ 
gitantur.  Si  vero  anceps  medicus  haeret, 
consilii  dubius,  in  casu  hujusmodi,  inter 
sanguinem  educendum,  digitum  rite  carpo 
adhibebit,  et  sentiendo  discet,  juverit  an 
laeserit  sanguis  missus,  et  nimium  an  non 
satis  jam  profluxerit.  Si  igitur  arteriae  con¬ 
cidere,  tremere,  et  quasi  digito  inaequaliter 
subsilire  coeperint,  constat  sistendum  esse, 
nec  amplius  sanguinis  absumendum  ;  si  con¬ 
tra,  exeunte  sanguine,  arteriae  paulatim  fir¬ 
mius  et  crebrius  salire  incipiunt,  eundem 
recte  detrahi  manifestum  est. 

Nec  ad  arteriarum  pulsum  solummodo,  sed 
quoque  ad  aetatis ,  tinum,  et  sexus  rationem 
respicere  oportet,  quo  remedio  proposito  rite 
uteremur.  Homo  igitur,  aetate  florens,  ve¬ 
getus,  validus  sanguinem  educi  optime  per¬ 
peti  solet ;  multo  melius  et  facilius  quam 

/ 

puer  aut  senex.  Foeminae  etiam,  ut  fertur, 

quam  mares.  At  vero  ad  vires  potius  quam 
aetatem  spectare  oportet;  et  considerandum 
est,  hae  superent  an  deficiant,  magis  quam 
aliquis  jam  annis  consenuerit,  an  infantia 
vagiat,  an  pubertate  mediave  aetate  fioreat. 
Nulla  enim  aetatis  parte,  dummodo  suppe¬ 
tant  vires,  vena  non  tuto  secatur,  quoties 
aliqua  de  causa  opus  est.  Interest  enim,53 
inquit  Celsus  “  non  quae  aetas  sit,  neque 
“  quid  in  corpore  intus  geratur,  sed  quae 
“  vires  sint.55 

Siquidem  rarius  protinus,  vena  semel 
incisa,  morbus  fugatur,  medicus  judicat 
recte  an  aliter  sanguinem  elicuerit,  et  ite¬ 
rum  necne  id  fieri  deceat,  jam  misso 
probe  inspecto ;  uti  discat,  quantum  hic 
sani  hominis  proprio  distet.  Si  sanguis 
crusta  tenaci,  corii  speciem  prae  se  ferente, 
obtegitur,  recte  missum  esse  patet.  Quod 
si  tenuior,  coagulum  laxa  compage  aut  nul¬ 
lum  exhibet,  vix  sine  gravi  periculo  vena 
iterum  feritur.  Nec  vero  crusta,  jam  dicta 
quae  inflammationes  fere  denunciat,  sempet 

indici  harum  certo  habenda  est :  aliis  enim, 
alias,  etiam  in  simili  morbo,  apparet ;  imo 
eidem  alias  alia  fit.  Interdum  non  apparet, 
nisi  sanguine  jam  secunda  aut  tertia  vice 
detracto.  Alias  contra,  continuo  firma  et 
densa  eadem  extitit  per  singulas  vices,  usque 
ad  venam  sexies  aut  septies  incisam :  et 
sane  prodit  aut  abest,  accedit  aut  evanescit, 
e  causis  levissimis,  nec  satis  intellectis. 
Haud  raro  si  artifex  facit  ut  duo  vel  tria 
vasa  fictilia  sanguinem  missum  accipiant, 
singula  scilicet  unciam,  una  ex  his  unciis 
crustam  tenacissimam  exhibet,  caeteris  ejus 
integerrimis.  Insuper  ea  crusta,  quam  pro¬ 
sequor,  minime  inflammationum  propria  est; 
sed  morbis  longe  alienis  urgentibus,  inter¬ 
dum  reperitur.  Heberdenus  praeclarus  ean¬ 
dem  sanguini  subesse  comperit,  apud  aegros 
jam  angina  maligna  aliisque  malis  ad  gan¬ 
graenam  properantibus  perituros. #  De 
Haen  t  haec  habet  yerba  u  Centies  viderant 

*  Medical  Transactions,  Vol.  II. 

f  Ratio  Medendi  Con.  p.  86» 

££  auditores  mei  sanguinem  malignis  in  mor- 
“  bis  spissum,  urgentique  corio  tectum/’ 
Jamdudum  compertum  habuerunt  medici 
sanguinem  mulieri  in  utero  gerenti  detrac¬ 
tum  tunicam  istam  prae  se  ferre  firmam  et 
corii  similem  :  cui  ideo,  quasi  indici  medi¬ 
cum  directuro,  minime  fidendum  est. 

Ex  jam  dictis  apparet,  eventum  saepe  ju¬ 
dicium  medici  talem  ducem  secuti  esse  fal¬ 
surum  :  et  aliqua  ex  parte  Brendelio  assen- 
timur,  qui  inquit,  #  “  solum  quidem  et  sine 
conjunctis  a  respiratione  signis,  nec  repe- 
tendam  sanguinis  missionem,  nec  omitten* 
dam  suadebit.”  Denique,  scire  juvat  hanc 
crustam  firmam  et  crassam,  aliis  simul  notis 
accedentibus,  quae  medici  judicium  diri¬ 
gant,  sanguinis  detractionem  utilem  fore, 
multo  saepius  polliceri $  coagulum  contra  re¬ 
solutum  et  laxum,  sanguine  ipso  tenuiore 
et  'particularum  rubrarum  paupere,  venam 
iion  amplius  icendam  esse,  testari. 


*  Ed.  Frank.  Pe  seriore  usu  evacuantium  158. 

Nec  sanguinis  missi  colorem  praeterire 
oportet :  de  quo  vulgus  multa  hallucinari 
solet,  prout  magis  rubeat  aut  nigricet  san¬ 
guis.  Joannes  Hunterus  #  existimabat  pro¬ 
fusum  sanguinem”  colorem  rubriorem  aut  sa- 
turiorem,  ad  nigrum  vergentem,  sibi  indu¬ 
ere,  prout  brachium  paulo  aut  multo  ante 
venam  incisam  deligetur.  Quo  fit  ut,  hoc 
viro  praeclaro  judice,  sanguis  etiam  ipso 
initio  e  vena  effusus  aliquanto  atrior  sit, 
potiusve  magis  purpureus,  quam  rivus  se¬ 
cuturus.  Ille  enim  jam  aliquamdiu,  propter 
artum  deligatum,  in  venis  stagnavit ;  hic 
vero,  exitu  jam  concesso,  et  circuitu  inde 
expedito,  motuque  humoris  ex  arteriis  in 
venas  liberiore,  rubrior  tandem  profunditur  ; 
eoque  magis,  si  venae  caesae  hiatus  latius 
pateret.  Celsus  t  et  Joannes  Pringelius  san¬ 
guinis  missi  speciem  perscrutari  medico^ 


*  Hunter  on  the  Blood,  p.  29. 
f  Celsus  Lib.  II.  cap,  xi.  et  Sir  J.  Pringle’s  obser- 
vations  on  Diseases  of  the  army,  p.  cxxxv. 

j  usserunt ;  qui  si  pigrior,  crassior  atriorque 
fluit,  amplius  esse  detrahendum  praecipi¬ 
unt. 

Praeter  haec,  eo  parcius  aut  largius,  sae¬ 
pius  aut  rarius,  grandiore  aut  exiliore  venae 
incisae  plaga,  sanguinem  auferri  oportebit, 
pro  corporis  indole  et  natura .  Quibus  tem¬ 
peramentum  adest  sanguineum ,  quod  apud 
medicos  vocatur,  hi  prae  caeteris  opportuni 
existunt  morbis  sanguinem  eripi  desideranti¬ 
bus  ;  idque  exinanitionis  genus  multo  facilius 
sustinent.  Vacat  autem  ars  medica  prae¬ 
ceptis  perpetuis ;  et  quotidie  perspicimus, 
homines,  ne  ulla  quidem  corporis  ratione  a 
natura  donatos,  non  optime  aliquando  sangui¬ 
nem  auferri  pati. 

Interest  etiam,  quali  vitae  genere  antea 
usus  fuerit  aeger :  ignavia  et  luxu  vires  con¬ 
triverit,  an  labore  et  temperantia  firmaverit; 
se  impleverit,  an  extenuaverit ;  his  enim 
firmatus,  facile,  illis  labefactus  aegerrime 
sanguinem  educi  tolerat. 

Jam  antea  pauca  disserui  de  potestate 
consuetudinis  immensa.  Quo  nempe  saepius 
alicui,  valetudinem  parum  laeso,  vena  feriri 
soleat,  ea  magis  necessarium  idem  fieri. 
Hujus  rei  Galli,  maxime  sueti  exinanitionis, 
de  qua  agitur,  pleraque  exempla  praebent. 
Quam  igitur  frequenter  subire  solito  cuivis, 
si  forte  pulmo  inflammetur,  plus  huic  san¬ 
guinis  mittendum  est,  quam  insueto  pari 
ratione  laboranti ;  paribus  simul  utriusque 
aetate,  viribus  et  indole  corporis. 

Refert  etiam,  quando  mitteretur  sanguis ; 
nimirum,  an  morbo  jam  ineunte,  an  incres¬ 
cente,  an  subsistente,  an  nunc  inclinato. 
Inter  initia  missus,  morbum  frequenter  faus¬ 
te  solvit.  Neque  male  mittitur,  inter  me¬ 
dium  morbi  furorem  \  circa  finem  detractus, 
dilapsis  tandem  viribus,  ancipiti  existit  sub¬ 
sidio  ;  quo  scilicet  tempore,  desunt  vires, 
quae  tantam  tollerent  exinanitionem,  quanta 
incitationem  gravem  probe  devincat,  et  fu¬ 
get.  Quamobrem  ipso  limine  tutissime  et 
utilissime  vena  icitur.  Quam  bene  Celsus 

dixit :  cc  *  Sed  ut  aliquando*  etiam  primo 
die  sanguinem  mittere,  necesse  est,  sic 
u  nunquam  utile  post  diem  quartum  est, 
“  cum  jam  spatio  ipso  materia  vel  exhausta 
est  vel  corrumpit  corpus,  ut  detractio  im- 
“  becillum  id  facere  possit,  non  possit  inte- 
u  grum.”  Intra  hos  tamen  limites  contine¬ 
ri  plane  non  semper  oportet.  Tanta  enim 
est  rerum  copia,  totque  et  tam  variae  corpo¬ 
rum  proprietates,  ut  frequenter  felicissimo 
effectu  multo  serius  vena  secatur* 

Denique,  effectibus  hujus  remedii  longo 
usu  perspectis,  juverit  an  laeserit,  infirma¬ 
verit,  an  mala  fugaverit,  optime  ediscitur 
quando  sit  utendum,  quando  fugiendum. 

Non  minimi  interest  medicorum  consi¬ 
derare,  loci  aut  regionis,  ubi  habitat  aeger, 
rationem,  anni  tempestatem  coelique  statura 
sub  quibus  aegrotaret.  Quae  omnia  plus  mi» 
nusve  in  hoc  remedio  utendo  valent.  Con¬ 
venit  inter  auctores,  eos,  qui  terras  incolunt 

#  De  Re  Medica, 

aestu  intentiore  ardentes,  vel  qui  tempestate 
calida  aegrotant,  multo  pejus,  qam  qui  in 
regionibus  gelu  pigris  habitant,  coelove  frh 
gido  in  morbum  incidunt,  hoc  ferre  reme¬ 
dium.  Lindius*,  qui  tam  luculenter  scrip¬ 
sit  de  morbis  regionum  sole  exustarum  pro¬ 
priis,  hoc  idem  sua  auctoritate  fulsit.  Prin» 
gelius  idem  testatur,  cujus  sententiam  pro¬ 
prio  sermone  t  subjeci.  Eandem  rem  Jack- 
sonius  retulit,  et  nos  certiores  fecit,  raro 
opus  esse  hoc  auxilio,  in  terris  aestuosis  % 
praecipueque  aestate  et  autumno. 

Hac  jam  propositi  parte  tantum  non  ab¬ 
soluta,  antequam  ad  proximam  transeo,  non 

*  Essay  on  Hot  Climates,  p.  266. 

■j’  ic  It  isto  be  observed”  (inquit  Pringelius)  fc'  that 
*6  tbe  diseases  of  winter,  and  those  of  summer,  differ 
(t  considerably  as  to  their  cure.  Tlius,  in  ali  winter  or 
ci  inflammatory  diseases,  the  principal  intentions  are  to 
diminish  the  force  of  the  blood,  to  relax  the  fibres, 
“  and  to  make  a  revulsion  from  the  parts  inflamed; 
a  on  which  account  the  lancet  and  blisters  are  the  chief 
«  remedies.”  Vide  Observations  on  Diseases  of  the 
Army,  p.  77- 

+  Jackson  on  the  ihtermitting  Fever  of  America. 

abs  re  videtur  notare,  quaeque  jam  memo¬ 
rata,  quae  medicum  sanguinem  missurum 
dirigant,  singula  parvi  habenda  esse,  omnia 
certeve  pleraque  simul  accedentia  fide  esse 
digna.  Scire  licet  etiam,  plus  e  morbi  na¬ 
tura  probe  intellecta,  quam  ex  istis  praesenti¬ 
bus  aut  absentibus  disci  posse  :  quae  sane, 
siquid  dubii  subesset,  hoc  saepe  resolvunt. 
Si  autem  morbus  ejus  sit  generis,  ut  elicere 
sanguinem  plane  soli  sit  subsidio,  non  ab 
hoc  utendo  deterreri  oportet,  eo  quod  ista 
supradicta  ei  adversa  videantur  5  66  Satius  est 
enim,  anceps  remedium  experiri  quam 
u  nullum  Res  etiam  est  notissima,  sae¬ 
pe  aegrotos  sanguinem  auferri  sustinere,  vel 
ipsius  medici  opinione  melius ;  idque  in 
morbo  periculosissimo.  In  hujusmodi  casu, 
frequenter  utilius  est,  et  sine  dubio  tutius, 
venas  parti  affectae  quam  proximas,  quam 
grandem  istam  brachii  secare  \  idque  e  cau¬ 
sis  supra  expositis. 


*  Celsus  de  Re  Medica. 

QUIBUS  CONSILIIS  EXEQUENDIS 
DETRACTIO  SANGUINIS 
ACCOMMODETUR. 

Quanquam  permulti  morbi  hoc  remedio 
sanitate  mutantur,  in  plerisque  tamen  unica 
ratione  juvat.  Quamobrem  de  singulis,  qui 
hoc  postulent  auxilium,  longa  oratione  dis¬ 
putare  nec  opus  est,  nec  limitibus  angustis, 
quibus  contineor,  conveniret.  Quod  si  bre¬ 
viter  singulos  tractarem,  inertiae  et  negli- 
gentiae  facile  incusarer.  His  perpensis,  irt 
animo  est  potius  inquirere,  quibus  consiliis 
exequendis  remedium,  de  quo  disputatur,  ido¬ 
neum  foret ;  et  morbis  propositis,  in  quos 
maxime  valet,  hanc  partem  propositi  illus¬ 
trare.  Duncanum  eximium  imitatus,  illum 
ordinem  sequar,  quem  hic  medipus  praecla¬ 
rus  proposuit,  in  libro  de  Therapeia  con¬ 
scripto. 

Supra  enarravimus  remedium,  de  quo 

agimus,  molem  sanguinis  imminuere,  et  mo¬ 
tum  cordis  et  arteriarum  sedare ;  et  ideo 
vasa  intenta  laxare.  Triplex  igitur  consi¬ 
lium  peragendo  habilis  est  sanguinis  detrac¬ 
tio  ;  scilicet, 

I.  Molem  sanguinis  imminuendo. 

II.  Vasa  nimis  intenta  laxando. 

III.  Impetum  ejusdem  sedando. 

Necnon  alteri  facile  ex  hisce  deducendo  ; 

nimirum,  cursum  sanguinis  mutando. 

I.  Siquidem  hoc  remedium  moli  sangui¬ 
nis  aliquid  demit,  plane  eo  utendum  est, 
quandocunque  cor  et  vasa  sanguinea  prae¬ 
ter  naturam  onerantur.  Vena  igitur  rec¬ 
te  secatur,  quicunque  morbi  corpore,  et 
praesertim  vasis  plenioribus  enascuntur  vel 
stipantur.  Hujusmodi  sunt,  quos  Cullenus 
Ordini  Haemorrhagiae  subjecit,  et  quos  po¬ 
tissimum  alit  et  fovet  nimia  sanguinis  uber¬ 
tas.  Hic  vero,  maxime  cavendum  est  a 
sanguine  crebrius,  et  parce  simul,  singulis 
vicibus,  mittendo;  ne,  ut  antea  diximus, 
corpus  impleatur,  et  morbus  eo  ipso  auxilio 

ingravescat,  quo  tolli  deberet.  Hewsonus, 
vir  sane  ingenii  acerrimi,  et  Physiologiae 
scientissimus,  existimabat  hoc  remedium  in 
Haemorrhagias  saepe  plurimum  valere,  haud 
ulla  urgente  plenitudine  nimia,  vires  subito 
conquassando  :  adeo  ut  inde,  actione  cordis 
et  arteriarum  imminuta,  motus  sanguinis 

pigreat,  ipse  facilius  concrescat*,  ideoque 

.  + 

fluxus  quiescat.  Alia  vero  remedia  sunt, 
habiliora  signis  molestis  levandis,  et  plenitu¬ 
dini  secuturae  praecavendae.  Qualia,  alvi 
purgantia,  cibus  parcus,  tenuis  et  simplex, 
quies  omniaque  evitata,  quae  corpus  im¬ 
pleant. 

Foeminis  in  utero  gerentibus  pari  con¬ 
silio  vena  interdum  inciditur,  siquid  sub- 
esset  metus,  aut  corpus  justo  plenius  eva¬ 
surum  videretur. 

II.  Cum  sanguine  detrahendo  vasa  ni¬ 
mis  intenta  expediuntur,  constat  singulas 
fere  inflammationes,  scilicet  Phlegmasias 


*  Heiyson  on  the  BloocL 

Cullenianas,  quibus  nunquam  non  vasa  in¬ 
tentiora  sunt,  hoc  auxilium  requirere.  Im¬ 
primis,  omnigenae  pulmonis  inflammationi, 
modo  absit  contagio  aut  febris  typhodes ,  hoc 
opus  est. 

Pneumonia  autem  laboranti,  quum  semper 
arteriarum  summa  intentio  et  incitatio  ad¬ 
est,  unico  praesidio  est  sanguinis  detractio  ; 
quam  sane  praemittere,  hominem  est,  jugu¬ 
lare.  Nec  morae  locus  est ;  celeri  enim 
pede  hic  morbus  sanitate  aut  morte  mutatur. 
Quamobrem  initio  ipso,  largiorem  rivum 
iterum  iterumque  profundi  oportet,  idque 
plaga  amplissima ;  imo  bis  uno  die,  si  opus 
sit.  Nec  prius  desistere  licet,  quam  tandem 
arteriae  bene  conquieverint,  et  spiritus  fue¬ 
rit  expeditus.  Sydenhamus  perhibuit,  adul¬ 
to  hoc  morbo  aegrotanti,  fere  sanguinis  un¬ 
cias  quadraginta  esse  detrahendas,  quo  con¬ 
valescat.  Quod  in  plerisque  exemplis  ve¬ 
rum  esse  potest.  Sed  in  tanta  varietate  cor¬ 
porum  leges  certae  et  perpetuae  esse  ne¬ 
queunt.  Quanto  mitior  urgeat  haec  inflam- 

matio,  tanto  minus  sanguinis  mitti  debet ; 
tanto  plus,  quanto  gravior.  Optime  nos  mo¬ 
nuit  Gregorius,  inter  praelegendum,  ne  de¬ 
terreamur,  modo  vires  sinant,  a  sanguine 
largissime  detrahendo,  si  spiritus  gravis, 
aliaque  signa  plane  doceant,  aut  hoc  faci¬ 
endum,  aut  homini  moriendum  esse.  In¬ 
credibile  est  dictu,  quantum  sanguinis  hic 
medicus  illustris  elici  jusserit,  ubi  eventus 
felix  spem  peritissimorum  superaret.  Fari 
ratione  aliae  inflammationes,  quibus  adest 
febris  Synocha ,  angina  scilicet.  Rheumatis¬ 
mus  acutus,  Hepatitis  acuta,  venam  feriri 
nunquam  non  desiderant.  Quo  vehemen- 
tior  subsit  his  Synocha ,  eo  liberius  utendum 
est  remedio  proposito.  Sed  hac  miti  aut 
nulla,  praestat  e  venis  partis  inflammatae, 
vel  si  id  non  licet,  huic  quam  proximis,  san¬ 
guinem  trahere ;  nempe  scarificando,  aut 
imponendo  hirudines  vel  cucurbitulas.  Quae 
maxime  omnium  inflammationum,  Opthal - 
miae  conveniunt:  minus  caeteris,  nisi  jam 
inclinata  febre;  aut  ubi  Rheumatismus  ex 


DE  SANGUINE  MITTENDO. 


41 


acuto  fit  longus,  vel  Hepatitis  eandem  subit 
mutationem.  Hic  vero  perraro  utile  est 
venam  omnino  ferire.  Quod  si,  aliquo  vis¬ 
cere  inflammato,  arteriae  concitantur,  aeger 
febrit  et  incalescit,  mature  hoc  fieri  debet, 
sine  quo  est  pereundum.  Exemplo  sit 
Gastritis  aut  Enteritis  Phlegmonoidea.  Prin- 
gelius  equidem  declaravit,  hoc  remedio  non 
mature  et  satis  libere  admoto,  factum  esse, 
ut  inflammationes  in  Rheumatismum ,  et  Pthi- 
sin  pulmonalem  toties  desierint.* 

Si  quem  Hepatitis  acuta  occupat,  in  ter¬ 
ris  aestu  solis  torridi  exustis  habitantem,  uti 
India  Orientali,  periti  est  medici  modice 
hoc  auxilio  uti ;  quod  tamen  prorsus  mis¬ 
sum,  non  minus  quam  nimis  adhibitum, 
officiet.  Corpus  simul  aliis  remediis  est  ex¬ 
inaniendum. 

III.  Quinetiam,  detractio  sanguinis  im¬ 
petum  ejus  intus  in  corpore  sedat,  ut  supra 
edocuimus.  Impetui  autem  majori  plurimi 

*  Pringle’8  Observations,  p.  126, 

debentur  morbi,  praecipue  apud  juniores, 
vegetos'  et  sanguine  plenos  :  et  sive  mole 
humorum  justo  ampliore,  seu  propria  potes¬ 
tate  sanguinis  incitatrice  enascitur,  diminu¬ 
atur,  misso  sanguine,  necesse  est.  Hinc  ju¬ 
venes  in  phthisin  in  eas  uri,  istam  perniciem 
in  quibusdam  exemplis  unice  hoc  praesidio, 
aliisque  motui  sanguinis  tardando'  idoneis, 
evitaverunt ;  quorum  ope  scilicet  obstatur, 
ne  tubercula  inflammentur  et  exulcerentur. 
Quocirca,  mittere  sanguinem  parum,  nisi 
his  nondum  inflammatis,  valet.  Si  talem 
inflammationem  venturam,  aut  etiam  urgen¬ 
tem  indicant  spirandi  difficultas,  dolor  late¬ 
ris  vel  pectoris,  cutis  incalescens,  tussis,  du¬ 
rior  et  crebrior  arteriarum  motus,  non  dubi¬ 
tari  potest,  quin  eliceretur  sanguis,  plus  mi- 
nusve,  pro  aetatis,  virium  et  morbi  ratione. 
At  vero  hoc  facere,  morbo  provecto,  pul¬ 
mone  nimirum  exulcerato,  est  necem  in¬ 
ferre,  certeve  aliter  venturam  infirmando 
celerare. 

Apud  veteres  multo  saepius  quam  recen- 
tiores  et  hodiernos,  sanguis  emitti  solebat  ad 
aestum  febrium  restinguendum.  Usus  tandem 
medicos  edocuit  hunc  longe  potius  devinci 
refrigerando,  aliisque  remediis  incitationi 
reprimendae  idoneis. 

Fortasse  conjicere  licet  corpora  humana 
nunc  quam  olim  debiliora  minus  facile  hanc 
exinanitionem  pati.  Omnes  vetustiores  cre¬ 
brius  et  amplius  sanguinem  febricitantibus, 
eripiebant,  quam  nostrates  ;  idque  non  raro 
felici  eventu.  Hoc  porro  fecere,  vanis  ra¬ 
tionibus  et  disciplinis  fisi,  quae  jam  pridem 
obsoleverunt.  Neque  non  in  animo  est  ha¬ 
bendum,  auctores  antiquos,  qui  toties  per 
scripta  tradiderunt  se  venam  febrientibus 
percutere  solitos  esse,  haud  raro  non  nisi 
de  febre  ista  Synodia  inflammationibus  junc¬ 
ta  disserere.  Namque  medici  cadavera 
morbis  absumptorum  inspiciendi  insueti, 
quod  de  antiquioribus  dici  potest,  nonn ini¬ 
quam  levioribus  inflammationibus  intersunt 
adeo  obscuris,  ut  spiritu  adhuc  manente,  ne 

has  quidem  affuisse  suspicati,  febrem  solam 
conspexerint.  Quoties  post  mortem  pleura 
costarum  et  illa,  pulmonum,  altera  alteri,  ad¬ 
haerescere  reperiuntur,  inflammatione,  quam 
praeivisse  necesse  est,  omnino  prius  ignota? 
Neque  vero  dubium  est,  quin  veteres  ipsis 
febrientibus,  sine  ulla  inflammatione,  sangui¬ 
nem  abstrahere  consueverint,  eo  consilio  ut 
aestum  extinguerent,  et  arterias  concitatas 
sedarent :  quod  nuperi  et  hodierni  longe 
melius,  corpus  refrigerando  et  aqua  frigida 
lavando,  alvum  purgando,  aliisque  ejusmodi 
moliuntur. 

Febres  continuae  in  tria  genera  diductae 
sunt ;  nimirum,  in  eas  quae  Nervosae,  quae 
Putridae  et  quae  Inflammatoriae  fere  nomi¬ 
nantur.  Quae  tamen  voces  minus  idoneae 
fortasse  sunt  habendae,  certeque  elegantia 
latina  carent.  Clarkius  *  bene  notavit  nul¬ 
lam  febrem  rite  Inflammatoriam  appellari ; 
nisi  quae  viscerum  inflammationes  comita- 


*  Dr  J.  CJarke  on  Fevers,  p.  1 2. 

tur :  imo  negat  se  unquam  febrem  hujus 
generis  reperisse,  nullo  viscere  simul  inflam¬ 
mato.  Synodia  profecto  aegrotare  vix  aut 
ne  vix  quidem  unquam  Britannis  contingit, 
Quod  si  forte  eveniat,  sanguis  crebra  nec 
parca  manu  mitti  deberet.  In  nullis  sane 
febribus,  cor  et  arteriae  non  interdum  eo 
concitari  possunt,  ut  hoc  remedio  opus  esse 
videatur :  ita  tamen,  ut  hic  status  vel  na¬ 
turae  febris  ipsius  tribuendus  sit,  vel  aliunde 
nascatur.  Gilchristius  #  scriptis  mandavit, 
febres  vere  nervosas ,  id  est,  quibus  cerebrum 
et  nervi  graviter  collabuntur,  primo  die  non 
raro  indicia  status  omnino  contrarii  exhi¬ 
bere.  Qualia  sunt  vomitus,  cibi  fastidium, 
dolor  capitis,  pulsus  arteriarum  crebriores 
duriores  et  validiores,  cutis  incalescens,  et 
oculi  rubri.  Pringeiius  de  febre  carcerum 
propria,  et  Huxhamus  de  ea,  quam  putri¬ 
dam  vocat,  disputantes,  sanguinem  mitti 
jubent,  ad  arteriarum  motum  reprimendum. 


#  Edinburgh  Medical  Essays,  Vol.  IV.  art.  23. 

Idem  praecepit  Fordycius  #  et  pari  consilio; 
nocentissimam  opinatus  eam  validam  cordis 
et  vasorum  actionem,  in  febribus.  Hoc 
porro  feri  imperavit  Cullenus  t  ;  qui  prae¬ 
ceptis  clarissimis  edocuit,  quando  febres  id 
remedium  flagitarent,  et  quousque  eodem 
utendum  esset.  Scire  licet  autem  sanguinis 
detractionem  nequaquam  adeo  necessariam 
in  febribus  curandis  existimandam  esse,  ut 
non  ea  carere  possimus ;  et  potius  febres 
ipsas  per  se  eadem  minime  egere,  non  expe¬ 
rienda,  nisi  quibusdam,  ut  saepe  fit,  acce¬ 
dentibus.  Haec  vero  sunt  plenitudo  nimia, 
et  iste  corporis  habitus,  quem  medici  Dia- 
thesin  Phlogisticam  vocant :  quae  sanguinem 
non  nisi  manu  cauta  et  parca  abstrahi  si¬ 
nunt,  iis  legibus  et  praeceptis  servatis,  quae 
supra  comprehensa  sunt. 

Contra,  quandocunque  vires  dilabuntur, 
nec  cerebrum  et  nervi,  aut  cor  et  arteriae 

*  Dissertatio  4,  pag.  46. 

F  First  Lines.  * 

ultra  modum  concitari  videntur,  magis 
angue  et  cane  vitanda  est  venae  incisio. 
Tantum  enim  valet  ad  vires  maturius  et 
gravius  frangendas,  et  ideo  ad  febrem  pro¬ 
ducendam,  aut  hominem  necandum. 

Quoties  vasa  cerebri  febrienti  cuivis  in¬ 
signiter  concitantur,  e  capite  quam  e  vena 
brachii  sanguinem  detrahere  longe  praestat. 
Imprimis  quia,  venis  partis  ipsius  exinanitis, 
ejusdem  incitatio  melius  devincitur:  deinde, 
quia  talis  curatio  multo  minus  vires  labefac¬ 
tat,  quam  sanguinis  amplior  moles  e  brachio 
elicita.  Nemo  autem  ignorat,  quantum 
perniciei  infirmitas  febrientibus  minitatur. 
Siquando  igitur  febricitans  Britannus  vehe¬ 
menter  delirat,  si  arteriae  caroticae  validius 
digito  imposito  subsiliunt;  si  vultus  rubet 
ultra  consuetudinem,  aliaque  ea  mala  ac¬ 
cedunt,  quae  vasa  cerebri  concitata  osten¬ 
dunt,  longe  saepius  capiti  soli  sanguinem 
detrahi  oportet. 

Irvinus  autem  de  febribus  Siciliae  pro¬ 
priis  disserens,  plura  edidit  exempla  incita- 


48 


DISPUTATIO  MEDICA 


tissimi  motus  arteriarum  cerebri,  optime 
venis  capitis  incisis  devicti.  E  cujus  libro, 
quem  mecum  Doctor  Cochrane  vir  amicissi¬ 
mus  communicavit,  quaedam  excerpta  sub¬ 
jeci 

Haec  servare  nunquam  non  maximi  re¬ 
fert  j  praesertim  vero  in  terris  aestuosis. 


#  <f  We  may  be  satisfied  ”  (ait  Doctor  Irvinus)  6t  I 
t(  think,  with  admitting  the  following  conclusions,  with- 
ci  out  insisting  too  minutely  on  the  name  and  nature  of 
ei  this  derangement ;  Ist,  That  there  is  in  these  fevers 
ff  an  afrection  of  the  brain  on  its  vessels,  which  yields 
il  to  treatraent  adapted  to  diminish  local  inflammation 
<c  or  excessive  action,”  &c.  &c, 

Ibidem  auctor  dicit  “  General  blood-letting,  which 
i(  was  sometimes  employed,  frequently  gave  relief.  As 
“  far  as  my  observation  has  gone,  however,  it  was  less 
advantageous  than  the  topical,  especially  where  de- 
a  termination  to  the  head  was  the  strongest.^ 

Iterum  It  has  appeared  to  me,  that  though  manv 

i 

(C  instances  of  these  fevers  yielded  to  venaesection  from 
the  arm,  there  were  others  which,  though  alleviated, 
u  were  not  cured  ;  the  affection  of  the  head  returning 
a  and  terminating  in  death,  whereas  I  never  knew  the  to« 
pical  treatment  fail.”  Vide  Dr  John  IrtineJs  Obser» 
vations  on  the  Fevers  of  Sicily,  p.  35. 

ubi  notae  eam  desiderantes  curationem  mul¬ 
to  saepius,  quam  in  Britannia  nostra  pro¬ 
deunt. 

*■ 

Manifestum  est  Synodiam,  (quae  sola 
per  se  existere  possit  necne,  non  controver¬ 
siam  movere  in  animo  est)  qualis  apud  nos¬ 
trates  grassatur  inflammationibus  juncta, 
non  exiguam  molem  sanguinis  mitti  postu¬ 
lare.  Si  equidem  vehementior  est,  et  in¬ 
flammatio  valde  accenditur,  ingentem  vim 
sanguinis  mature  et  unica  vice  quam  paux¬ 
illum  pluries  abstrahere  multo  erit  utilius  ; 
cujus  rei  rationem  supra  memoravimus. 
Non  foret  alienum  in  hujusmodi  casu  eo 
sanguinem  mittere,  ut  anima  deficiat. 

Febres  malignae  vel  nervosae  huic  reme¬ 
dio  maxime  sunt  alienae.  Quod  ideo  recte 
praetermittitur,  nisi  jam  enarrata  accedunt. 

Vena  feriretur  necne  febre  flava  ja- 

\ 

centibus,  nequaquam  inter  medicos  conve¬ 
nit.  De  ipsa  autem  hujus  morbi  natura  mul¬ 
tum  inter  se  discrepant.  Rushius  sangui- 

G 

nem  mitti,  et  omnia  dari  et  servari,  quae 
regimine  antiphlogistico  continentur,  strenue 
monet.  Porro  Mc Lartius  #  Jamaicensis  cer¬ 
tiores  nos  fecit,  plerosque  apud  Kingston 
medicinam  facientes,  eodem  remedio  uti 
solere.  At  vero  indigenae  minus  quam  ali¬ 
eni  eo  advecti,  hanc  ferunt  exinanitionem. 

Quos  febres  intermittentes  occupant,  his 
male  secatur  vena,  nisi  plenitudo  nimia  va¬ 
sorum  et  Diathesis  phiogistica  accedentia,  id 
cogant. 

IV.  Quum  sanguine  mittendo  humorum 
cursus  mutatur,  manifestum  est,  venam 
recte  caedi,  si  quando  hi  inaequaliter  distri¬ 
buti  impetu  vehementiore  ad  aliquam  par¬ 
tem  deferuntur.  Hac  praecipue  lege,  san¬ 
guinis  detractio  inflammationes  partium  le¬ 
vat.  Exemplo  sit  inflammatio  cerebri  idio- 
pathica ;  ubi  solemus,  ample  vulnerata  arte¬ 
ria  temporum  aut  juguli  vena,  capiteque 

sublimi  habito,  multum  subito  auferre  san¬ 
guinis,  donec  anima  deficiat :  qua  ratione 
humores  a  capite  aliorsum  vertuntur.  His 
factis,  temporibus  hirudines  aut  cucurbi¬ 
tulas  imponere  non  ineptum  erit :  vel  iis 
solis  mittere  sanguinem  licebit,  illaesa  gran¬ 
di  arteria  aut  vena,  si  cerebri  inflammatio 
plane  ad  Typhum  urgentem,  uti  signum  ejus, 
referenda  esse  videatur. 

Quae  supra  proposuimus,  singulis  exem¬ 
plis  humorum  in  aliquod  viscus  nimio  im¬ 
petu  conversorum  pari  ratione  conveniunt. 
Eoque  magis  ista  servari  oportet,  quo  mu¬ 
nere  graviore  viscus  affectum  fungatur  ;  sci¬ 
licet  quo  magis  necessarium  hoc  foret  ad 
vitam  :  vel  quo  vehementius  sit  metuendum, 
ne  inflammatio  periculosa  hoc  abnormi  hu¬ 
morum  impetu  enascatur.  Cuicunque  mor¬ 
bo  igitur  cursus  sanguinis  in  cerebrum  valde 
augeatur,  quandoeunque  hunc  impetum  ic¬ 
ta  calvaria  intulerit,  aut  undecunque  apo~ 
plexum  venturam  expectare  liceat,  summo 

fructu  vena  secatur :  vasa  capitis  optime 
deonerantur,  vena  juguli  aut  arteria  tempo¬ 
rum  incisa.  Apoplexiae  aut  venienti  aut 
jam  urgenti  unice  occurrere  aut  mederi  pos¬ 
sumus,  hoc  subsidio ;  cui  fere  soli  inniten¬ 
dum  est,  ut  aeger  fato  eriperetur. 

Supra,  quaedam  disserui  de  remedii  pro¬ 
positi  usu  ad  morbos  praecavendos.  At 
vero  morem  perniciosissimum  notare  haud 
alienum  judico. 

Multi  indocti  et  ignari,  si  paulo  pleni¬ 
ores  sunt,  aliquantum  sanguinis  e  suis  venis 
mitti  curant,  certis  temporibus,  nempe  vere 
et  autumno ;  quae  curatio  non  extenuat, 
imo  potius  implet.  Cuicunque  minitantur 
perniciem  signa  gravis  morbi  venturi,  huic 
sanguinem  large  detrahi  oportet :  quod  si 
metus  levior  aut  nullus  subest,  corpus  non 
tam  hoc  praesidio,  quam  temperantia,  cibo 
tenui  e  frugibus  confecto  &c.  depleri  debet. 
Omnia  evitanda  sunt,  quae  irritent  aut  sti¬ 
mulent  ;  ambulandum  est,  alvus  solvenda 

aut  per  cibum  idoneum,  aut,  si  opus  est,  per 
medicamenta.  Denique  illud  tenendum  est, 
scalpellum  intempestive  et  inconsulto  adhi¬ 
bitum  vitae  et  saluti  hominum  non  esse  ini¬ 
miciorem,  quam  ipsum  gladium  aut  pes¬ 
sima  belli  et  internecionis  instrumenta. 


FINIS. 


Excudebat  C.  Stewart, 


